Стивен Чепа

Стивен Чепа,  Steven Chepa, * 25. апрѣля 1939, Гамилтон, Онтарио, Канада — канадскый подузятник, банкарь и меценаш.Magocsi P. R.: Chepa, Steven. Маґочій П. Р. Чепа Степан (Chepa Steven).

Биография
Стивен Чепа походить з родины русинскых емигрантох в Канадѣ, его  отець — з Малого Березного, а мати — з Устя Руского (дн. Устя Горлицке) в польской Лемковинѣ. Отець в 1927-м, а мати в 1929-м емигровали до Канады, де, заробивши доста гроши, купили и провадили властну пекарню. Малый Стивен працовав яко розношач хлѣба отцьовым заказникам.Steven Chepa (Canada), President of the World Academy of Rusyn Culture/ Хоть родив ся, выростав и жие в Канадѣ, добрѣ говорить по русинскы.Стівен Чепа відвідав Ужгородське Общество ім. А.Духновича та публічно "відлупцював" автора компромату П.Годьмаша "со товарищи" //Веб-новинка UA-Reporter.com Абсолвовав комерчну факулту Макмастерской универзиты в Гамилтон, Онтарио, Канада, де зыскав ступѣнь бакалавра комерции (1962). Быв директором и ведучым менаджером в розличных канадскых компаниях. В року 1978 основав властный бизнис: комерчный банк Cheppa Corporation. В сучасности Стивен Чепа  е президентом комерчного инвестичного банка Norstone Financial Corporation, котрого е повным властником и веде бизнес широко по свѣтѣ.STEVEN W. CHEPA, President & Chief Executive Officer, NORSTONE FINANICAL CORPORATION

Робота в русинской културѣ
Од року 1990 Стивен Чепа активно ся ангажуе в подтримцѣ русинской културы. Основав каждорочны награды А. Духновича за лѣпшы оригиналны дѣла русинской литературы (1997) и  за вызнамный вклад в русинску културу (2001). В року 2005 основав виртуалну вебову Свѣтову Академию Русинской Културы, котрой замѣром е пропагованя русинской културы и ширѣня информации о минулости и днешности Карпаторусинох.

 Жерела и одказы 
 Magocsi P. R.: Chepa, Steven. //Magocsi P.R., Pop I. (eds.). Encyclopedia of Rusyn History and Culture, University of Toronto Press, 2002  С. 63.
 Маґочій П. Р. Чепа Степан (Chepa Steven). //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  С. 800.
 STEVEN W. CHEPA, President & Chief Executive Officer, NORSTONE FINANICAL CORPORATION (ФОТО)
 Steven Chepa (Canada), President of the World Academy of Rusyn Culture
 Vira Kobulei (2018) Колесо життя Стівена ЧЕПИ (видео, 20 минут)

 Референции

Катеґорія:Меценашы
Катеґорія:Бизнисмены
Катеґорія:Персоналии:Канада